สวัสดีคะ คุณ หนูมีเลือดไหลออกมาหลังจากประจำเดือนหยุดไปแล้ว เป็นประจำเดือน 7 วัน และหลังจากประจำเดือนหยุดไป 3-5 วัน ก็จะมีเลือดซึมน้อยๆ สีเลือดแดงจางๆ น้ำตาลบ้างหน่อยๆ เป็นมา 5 เดือนแล้ว ไม่ปวดท้องเลย ไม่มีอาการคันอะไรด้วย แต่มีเลือดออกมา
สวัสดีค่ะ หากหลังจากที่ประจำเดือนที่มา 7 วัน ได้หยุดไปแล้ว และ 3-5 วันต่อมาได้มีเลือดออกมาอีก โดยเป็นมา 5 เดือนแล้ว อาจเกิดจาก- การทำงานผลิตฮอร์โมนของรังไข่ที่ผิดปกติ- มีมดลูกอักเสบ แต่จะมีอาการตกขาวที่ผิดปกติและปวดท้องน้อยร่วมด้วย- มีโรคต่างๆ ของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคทางกายต่างๆ เช่น ภาวะไทรอยด์ฮอร์โมนผิดปกติ- ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด รวมถึงยาสตรี สมุนไพร อาหารเสริมต่างๆ เป็นต้นหากไม่ได้เกิดจากการใช้ยาใดๆ แนะนำควรไปพบสูติ-นรีแพทย์เพื่อตรวจหาสาเหตุค่ะ